CELEX: 32009R0271
Language: et
Date: 2009-04-02 00:00:00
Title: Komisjoni määrus (EÜ) nr 271/2009, 2. aprill 2009 , mis käsitleb endo-1,4-beeta-ksülanaasi ja endo-1,4-beeta-glükanaasi preparaadi lubamist võõrutatud põrsaste, broilerkanade, munakanade, nuumkalkunite ja nuumpartide söödalisandina (loaomanik BASF SE) (EMPs kohaldatav tekst)

3.4.2009   
            
            
               ET
            
            
               Euroopa Liidu Teataja
            
            
               L 91/5
            
         
      KOMISJONI MÄÄRUS (EÜ) nr 271/2009,
   2. aprill 2009,
   mis käsitleb endo-1,4-beeta-ksülanaasi ja endo-1,4-beeta-glükanaasi preparaadi lubamist võõrutatud põrsaste, broilerkanade, munakanade, nuumkalkunite ja nuumpartide söödalisandina (loaomanik BASF SE)
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas kirjeldatud preparaadi kasutamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb loa andmist Aspergillus niger’ist (CBS 109.713) saadud endo-1,4-beeta-ksülanaasi ja Aspergillus niger’ist (DSM 18404) saadud endo-1,4-beeta-glükanaasi ensüümipreparaadile võõrutatud põrsaste, broilerkanade, munakanade, nuumkalkunite ja nuumpartide söödalisandina ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               Euroopa Toiduohutusameti (edaspidi „toiduohutusamet”) 3. detsembri 2008. aasta ja 9. detsembri 2008. aasta arvamuse (2) põhjal selgub, et taotluse esitaja BASF SE toodetud Aspergillus niger’ist (CBS 109.713) saadud endo-1,4-beeta-ksülanaasi ja Aspergillus niger’ist (DSM 18404) saadud endo-1,4-beeta-glükanaasi ensüümipreparaat ei mõju kahjulikult loomade või inimeste tervisele ega keskkonnale ning et see tõhustab põrsaste ja broilerkanade kasvu ning parandab nuumkalkunite ja munakanade puhul söödaväärindust. Broilerkanade kohta esitatud andmete põhjal oletatakse, et see on tulemuslik ka nuumpartide puhul. Lisaks järeldati, et toode võib ärritada nahka ja hingamisteid. Toiduohutusameti arvates ei ole vajadust turustamisjärgse järelevalve erinõuete järele. Kõnealuses arvamuses kinnitatakse ka määrusega (EÜ) nr 1831/2003 asutatud ühenduse tugilabori aruanne söödalisandi analüüsimeetodi kohta söödas.
            
         
               (5)
            
            
               Kõnealuse preparaadi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud preparaati, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. aprill 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 268, 18.10.2003, lk 29.
   
      (2)  The EFSA Journal (2008) 914, 1–21.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühik täissööda kg kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained.
                  
               
            
                  4a7
               
               
                  BASF SE
               
               
                  Endo-1,4-beeta-ksülanaas
                  EC 3.2.1.8
                  Endo-1,4-beeta-glükanaas
                  EC 3.2.1.4
               
               
                  
                               
                           
                           
                              
                                 Söödalisandi koostis:
                              
                              
                                 Aspergillus niger’ist (CBS 109.713) saadud endo-1,4-beeta-ksülanaasi
                              ja Aspergillus niger’ist (DSM 18404) saadud endo-1,4-beeta-glükanaasi preparaat minimaalse aktiivsusega:
                              
                                           
                                       
                                       
                                          tahkel kujul:
                                          5 600 TXU (1) ja 2 500 TGU (2)/g
                                       
                                    
                                           
                                       
                                       
                                          vedelal kujul:
                                          5 600 TXU ja 2 500 TGU/g
                                       
                                    
                        
                               
                           
                           
                              
                                 Toimeaine kirjeldus:
                              
                              
                                 Aspergillus niger’ist (CBS 109.713) saadud endo-1,4-beeta-ksülanaas ja Aspergillus niger’ist (DSM 18404) saadud endo-1,4-beeta-glükanaas
                           
                        
                               
                           
                           
                              
                                 Analüüsimeetod
                                  (3)
                              
                              Endo-1,4-beeta-ksülanaasi aktiivsuse kvantifitseerimiseks:
                              Viskosimeetriline meetod, mis põhineb viskoossuse vähenemisel ksülaani sisaldava substraadi (nisu arabinoksülaan) lõhustumisel endo-1,4-beeta-ksülanaasi toimel pH 3,5 ja temperatuuri 55°C juures.
                              Endo-1,4-beeta-glükanaasi aktiivsuse kvantifitseerimiseks:
                              Viskosimeetriline meetod, mis põhineb viskoossuse vähenemisel glükaani sisaldava substraadi (odra beetaglükaan) lõhustumisel endo-1,4-beeta-glükanaasi toimel pH 3,5 ja temperatuuri 40°C juures.
                           
                        
               
                  Põrsad
                  (võõrutatud)
               
               
                  —
               
               
                  560 TXT
                  250 TGU
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Kasutamiseks söödas, milles on rohkesti tärkliste rühma mittekuuluvaid polüsahhariide (peamiselt beeta-glükaanid ja arabiinoksülaanid) näiteks söödas, mis sisaldab enam kui 30 % nisu, otra, rukist ja/või rukki-nisuhübriidi.
                           
                        
                              3.
                           
                           
                              Soovituslik kogus ühe kilogrammi täissööda kohta:
                              
                                           
                                       
                                       
                                          Põrsad (võõrutatud):
                                          560-840 TXU / 250-375 TGU;
                                       
                                    
                                           
                                       
                                       
                                          Broilerkanad:
                                          280-840 TXU / 125-375 TGU;
                                       
                                    
                                           
                                       
                                       
                                          Munakanad:
                                          560-840 TXU / 250-375 TGU;
                                       
                                    
                                           
                                       
                                       
                                          Nuumkalkunid:
                                          560-840 TXU / 250-375 TGU;
                                       
                                    
                                           
                                       
                                       
                                          Nuumpardid:
                                          280-840 TXU / 125-375 TGU.
                                       
                                    
                        
                              4.
                           
                           
                              Kasutamiseks kuni umbes 35 kg kaaluvate võõrutatud põrsaste puhul.
                           
                        
                              5.
                           
                           
                              Kasutajate ohutuseks: käsitlemisel kasutada respiraatorit, kaitseprille ja kaitsekindaid.
                           
                        
               
                  
                     22. aprill 2019
                  
               
            
                  Broilerkanad
               
               
                  280 TXT
                  125 TGU
               
            
                  Munakanad
               
               
                  560 TXT
                  250 TGU
               
            
                  Nuumkalkunid
               
               
                  560 TXT
                  250 TGU
               
            
                  Nuumpardid
               
               
                  280 TXT
                  125 TGU
               
            
         (1)  Üks TXU on ensüümi kogus, mis pH väärtuse 3,5 ja temperatuuri 40°C juures vabastab nisu arabinoksülaanist 5 mikromooli redutseerivaid suhkruid (ksüloosi ekvivalendid) minutis.
      
         (2)  1 TGU on ensüümi kogus, mis pH väärtuse 3,5 ja temperatuuri 40°C juures vabastab odra beeta-glükaanist 1 mikromooli redutseerivaid suhkruid (glükoosiekvivalente) minutis.
      
         (3)  Analüüsimeetodite üksikasjad on esitatud ühenduse tugilabori veebilehel: www.irmm.jrc.be/crl-feed-additives